CELEX: 32013R0442
Language: lv
Date: 2013-05-07 00:00:00
Title: Komisijas Īstenošanas regula (ES) Nr. 442/2013 ( 2013. gada 7. maijs ) par atsevišķu preču klasifikāciju kombinētajā nomenklatūrā

15.5.2013   
            
            
               LV
            
            
               Eiropas Savienības Oficiālais Vēstnesis
            
            
               L 130/15
            
         KOMISIJAS ĪSTENOŠANAS REGULA (ES) Nr. 442/2013
   (2013. gada 7. maijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 7. maijā
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Viendabīga, negraudaina, mīksta masa ar pikantu smaržu un galvenokārt sāļu un pikantu garšu (Shiro miso).
                  Produkts sastāv no (% no svara):
                  
                              —
                           
                           
                              sojas pupas
                           
                           
                              43,
                           
                        
                              —
                           
                           
                              rīsi
                           
                           
                              43,
                           
                        
                              —
                           
                           
                              sāls
                           
                           
                              12,
                           
                        
                              —
                           
                           
                              ūdens
                           
                           
                              2.
                           
                        Masu iegūst, fermentējot (Koji pelējums) tvaicētu sojas pupu un tvaicētu rīsu maisījumu.
                  Fermentācijas procesa laikā izstrādājas atšķirīgas garšas, un produkts tiek izmantots kā sastāvdaļa Japānas tradicionālajos ēdienos.
               
               
                  2103 90 90
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, kā arī KN kodu 2103, 2103 90 un 2103 90 90 formulējumu.
                  Produktu pievieno ēdieniem kā garšvielu, tas var tikt izmantots plašam ēdienu spektram, un tas atbilst pozīcijā 2103 ietverto garšvielu maisījumu un pikanto garšvielu maisījumu pazīmēm.
                  Produkts ir izstrādājums, kas piešķir ēdienam garšu, taču nav paredzēts to lietot vienu pašu. Tāpēc klasificēšana pozīcijā 2008 nav iespējama (sk. arī harmonizētās sistēmas skaidrojumu par pozīciju 2103 A punkta trešo daļu).
                  Tā kā pozīcijas 2103 apraksts ir specifiskāks, klasificēšana pozīcijā 2106 – kā pārtikas izstrādājumi, kas nav minēti vai iekļauti citur, – ir izslēgta.
                  Tādēļ produkts ir klasificējams ar KN kodu 2103 90 90 kā garšvielu maisījumi un pikanto garšvielu maisījumi.